  Майя Бывальцева Ижкарысь Суредан устолыкъя элькун музей мерлыко вотэсъёсын но Youtube-каналъёсын онлайн-туръёс, виртуальной экскурсиос, адӟытонъёс понна Россиысь 10 устоосыз чеберлыко музейёс пӧлы пыриз. Со сярысь  портал ивортэ. Россиысь 10 устоосыз чеберлыко музейёс пӧлын: Татарстанысь суредан устолыкъя кун музей (Казань) Екатеринбургысь суредан устолыкъя музей Нижний Новгородысь кун чеберлыко музей Башкириысь М. В. Нестеров нимо кун чеберлыко музей (Уфа) Приморьеысь суредъёсын кун галерея (Владивосток) Красноярскысь В. И. Суриков нимо чеберлыко музей Чувашиысь кун чеберлыко музей (Чебоксары) Удмуртиысь суредан устолыкъя элькун музей (Ижкар) Саратовысь А. Н. Радищев нимо кун чеберлыко музей Рязаньысь И. П. Пожалостин нимо чеберлыко кун улосвыл музей Лыдметэз музее ветлӥсьёслэн но музейысь адӟытонъёсъя виртуальной туръёслэн лыдзыя кылдытӥзы. Тужгес трос калыкен ужась Россиысь чеберлыко музейёс пӧлы пыризы Москваысь Третьяковлэн галереяез (кылем арын отчы 2 миллион 840 сюрс адями ветлӥз), Санкт-Петербургысь Зуч музей (2 миллион 390 адями) но Москваысь суредан устолыкъя А. С. Пушкин нимо кун музей (Пушкинлэн музеез) (1 миллион 480 сюрс адями). Тодэ вайытом, Удмуртиысь Кузебай Герд нимо йӧскалык музей Росси улосвылъёсысь историяя но лулчеберетъя 10 устоосыз музейёс пӧлы пыриз.  Тегъёс: Лулчеберет Ижкар Удмуртия Суреданустолыкъямузей 100ар  